pythainlp/thai_wikipedia_clean_20230101 huggingface dataset:
ความรู้สามารถหมายความถึงความเข้าใจเกี่ยวกับเรื่องหนึ่งในทางทฤษฎีหรือปฏิบัติ อาจเป็นความรู้โดยปริยาย (เช่นทักษะหรือความชำนาญในการปฏิบัติ) หรือความรู้ชัดแจ้ง (เช่น ความเข้าใจทางทฤษฎี) ความรู้รูปนัยหรืออรูปนัย ความรู้เชิงระบบหรือโดยจำเพาะ นักปรัชญาเพลโตชี้ให้เห็นข้อแตกต่างระหว่างความรู้และความเชื่อที่จริงใน "Theaetetus" ทำให้มีหลายคนอ้างเขาโดยนิยามความรู้ว่าเป็น "ความเชื่อที่จริงและมีการอ้างเหตุผลสนับสนุน" (justified true belief)
การจัดพิมพ์
การจัดพิมพ์ เป็นกิจกรรมการทำให้สารนิเทศ วรรณกรรม เพลง ซอฟต์แวร์และเนื้อหาอื่นเข้าถึงได้โดยสาธารณะสำหรับขายหรือแจก เดิมคำว่า publishing หมายถึงการจำหน่ายงานพิมพ์ เช่น หนังสือ หนังสือพิมพ์หรือนิตยสาร แต่เมื่อมีระบบสารสนเทศดิจิทัล ขอบเขตได้ขยายรวมไปถึงการจัดพิมพ์อิเล็กทรอนิกส์อย่างอีบุ๊ก วารสารวิชาการ เว็บไซต์ บล็อก วิดีโอเกม เป็นต้น
การจัดพิมพ์อาจผลิตสินค้าเอกชน สโมสร ส่วนร่วมหรือสาธารณะและอาจดำเนินการเป็นกิจกรรมพาณิชย์ สาธารณะ สังคมหรือชุมชน อุตสาหกรรมการจัดพิมพ์พาณิชย์มีตั้งแต่บรรษัทข้ามชาติขนาดใหญ่ เช่น RELX, Pearson และ Thomson Reuters ไปจนถึงบริษัทขนาดเล็กหลายพันบริษัท มีหลายประเภท เช่น การค้า/การจัดพิมพ์ขายปลีกซึ่งบันเทิงคดีและสารคดี การจัดพิมพ์เพื่อการศึกษาและการจัดพิมพ์วิชาการและวิทยาศาสตร์ การจัดพิมพ์อาจดำเนินการโดยรัฐบาล ประชาสังคมและบริษัทเอกชนสำหรับข้อกำหนดทางการปกครองหรือความร่วมมือ ธุรกิจ การวิจัย หรือวัตถุประสงค์ความสนใจสาธารณะ อาจรวมถึงรายงานประจำปี รายงานการวิจัย การวิจัยตลาด การสรุปนโยบายและรายงานเชิงเทคนิค การจัดพิมพ์ด้วยตนเองก็พบบ่อยขึ้นเช่นกัน
ผู้จัดพิมพ์ หรือ สำนักพิมพ์ อาจหมายความถึงบริษัทหรือองค์การที่จัดพิมพ์ ปัจเจกบุคคลซึ่งเป็นผู้นำบริษัทจัดพิมพ์ หรือปัจเจกบุคคลที่เป็นผู้นำวารสาร
จอห์น มากูฟูลี
จอห์น ปอมเบ โจเซฟ มากูฟูลี  เป็นอดีตนักการเมืองแทนซาเนียและประธานาธิบดีคนที่ 5 ของแทนซาเนียซึ่งดำรงตำแหน่งระหว่าง ค.ศ. 2015 – 2021
ตำนานมูลศาสนา
ตำนานมูลศาสนา หรือ มูลสาสนาวังสะ (มูลศาสนาวงศ์) เป็นวรรณกรรมพุทธศาสนาล้านนา แต่งโดยพระพุทธกามและพระพุทธญาณ ระหว่างปี พ.ศ. 1999–2053 ในช่วงรัชสมัยพระเจ้าติโลกราช (พ.ศ. 1985–2080) ถึงพญาแก้ว (พ.ศ. 2038–2068) สถานที่รจนาคือวัดสวนดอก (จังหวัดเชียงใหม่)
เนื้อหาประกอบด้วย 2 ส่วน ส่วนแรกเกี่ยวกับพุทธประวัติ ส่วนที่สองเกี่ยวกับศาสนาพุทธในล้านนา มีจุดประสงค์การแต่งเพื่อเชื่อมวงศ์กษัตริย์ล้านนาเข้ากับวงศ์พระพุทธเจ้า เพื่อสรรเสริญพระเจ้าติโลกราชทั้งทางโลกและทางธรรม แต่งในรูปแบบร้อยแก้ว เขียนด้วยภาษาไทยถิ่นเหนือ ใช้อักษรธรรมล้านนา จารบนใบลาน มีความยาว 10 ผูก มักขึ้นต้นเนื้อหาด้วยคำเช่นเดียวกับนิทาน มีการแทรก ทัศนะของนักปราชญ์ร่วมสมัย ยกธรรมะ นิทานพื้นบ้าน ชาดก สรุปเหตุการณ์ในภาพรวมก่อนอธิบายรายละเอียด และสรุปเหตุการณ์ไว้ท้ายเรื่อง ตัวอย่างเนื้อหา เช่น การประดิษฐานพระบรมสารีริกธาตุในเมืองเชียงใหม่ และการผูกสีมาของวัดสวนดอก จำนวน 6 ครั้ง
ต้นฉบับในใบลาน ใช้ชื่อว่า มูลสาสนาวังสะ (มูลศาสนาวงศ์) และมาใช้ชื่อ "ตำนานมูลศาสนา" เมื่อกรมศิลปากรปริวรรต ฉบับภาษาไทยกลาง พิมพ์ครั้งแรก พ.ศ. 2480 โดยกรมศิลปากรมอบหมายให้ นายสุด ศรีสมวงศ์ และนายพรหม ขมาลา มหาเปรียญสองคนที่เป็นพนักงานในกองวรรณคดี หอสมุดแห่งชาติ เป็นผู้แปล
ใบลาน.
พงศธร ศรีจันทร์ (ชื่อเล่น ไผ่, เกิด 12 มิถุนายน พ.ศ. 2525) เป็นนักแสดงและนักร้องลูกทุ่งชายชาวไทยสังกัดค่ายแกรมมี่โกลด์ เจ้าของฉายา "หนุ่มตามฝันจากบ้านไกล" และเป็นนักฟุตบอลให้กับยโสธร​ ในไทยลีก3
พงศธร มีชื่อจริงว่า ประยูร ศรีจันทร์ เป็นบุตรของนางบุญทัน และนายหมุน ศรีจันทร์ (เสียชีวิตแล้ว) และมีพี่สาวชื่อว่า นางเจยูร ศรีจันทร์ ที่บ้านสร้างแต้ ตำบลโพนงาม อำเภอกุดชุม จังหวัดยโสธร ไผ่มีพี่น้องทั้งหมด 4 คน โดยเป็นลูกชายคนสุดท้องและมีพี่สาวอีก 3 คน
ไผ่ พงศธร เป็นผู้ที่สู้ชีวิตเนื่องจากในวัยเด็กเกิดในครอบครัวที่ยากจน ต้องออกไปหางานทำตั้งแต่ยังเรียนอยู่ เนื่องจากเสียคุณพ่อไป จึงต้องหาเงินมาเรียนด้วยตนเองโดยการไปรับจ้างแบกเครื่องเสียง เป็นหางเครื่อง เป็นหนุ่มโรงงาน และงานรำวง หมอลำ และรำขอข้าว พอจบชั้นมัธยมศึกษาปีที่ 6 ก็จำเป็นเดินทางมาทำงานในกรุงเทพมหานคร เนื่องจากไม่สามารถเรียนต่อได้ โดยเข้ามาเป็นลูกมือที่ร้านของพี่สาว หลังจากนั้นญาติของคุณหย่องได้เข้ามาพบและเห็นว่าพอที่จะทำงานออกอัลบั้มได้ จึงได้ส่งไปบันทึกเสียงตัวอย่างเพลง โดยครูสลา คุณวุฒิ ซึ่งได้เรียกเข้าไปบันทึกเสียงและออกอัลบั้มที่ค่าย แกรมมี่ โกลด์
การศึกษา ระดับชั้นประถมศึกษา โรงเรียนบ้านสร้างแต้ อำเภอกุดชุม จังหวัดยโสธร ระดับมัธยมศึกษา โรงเรียนโพนงามพิทยาคาร อำเภอกุดชุม จังหวัดยโสธร ระดับปริญญาตรี คณะบริหารธุรกิจ สาขาวิชาเอกการจัดการ มหาวิทยาลัยรัตนบัณฑิต
ในวงการละครโทรทัศน์ เขาร่วมแสดงในละครโทรทัศน์เรื่อง "มงกุฎดอกหญ้า" ทางช่องวัน รับบทเป็น แดนดิน โดยแสดงคู่กับอรทัย ดาบคำ ทั้งนี้ยังเคยเป็นนักฟุตบอลให้กับทีมสโมสรฟุตบอลยโสธรอีกด้วย
งานสุดท้ายที่เขาทำก่อนพักเบรกคืออัลบั้มชุดที่ 11 ของเขาในปี 2561 ภายใต้สังกัดแกรมมี่ โกลด์ เขาเป็นศิลปินและทำงานเบื้องหลังให้กับศิลปินคนอื่นๆ ที่แกรมมีโกลด์
เพลงที่ไผ่ได้มีส่วนร่วมในการการร้อง
รางวัลด้านบันเทิง.
เพชรในเพลง.
สาขา การขับร้องเพลงดีเด่นด้านภาษาไทย ประเภท ชมเชยผู้ขับร้องเพลงไทยลูกทุ่งชาย เนื่องในวันภาษาไทยแห่งชาติ
Daradaily The GREAT Awards.
สาขา นักร้องลูกทุ่งชายที่สุดแห่งปี
Intensive Watch Music Awards.
รางวัล เพลงลูกทุ่งที่ได้รับความนิยมอันดับที่ 1 ที่เปิดบนสถานีวิทยุมากที่สุด ในกรุงเทพฯและปริมณฑล จากการวิจัยของ Intensive Watch
ภาพลักษณ์.
สวนดุสิตโพล.
ผลสำรวจที่สุดแห่งปี สาขา นักร้องเพลงลูกทุ่งชาย ที่ประชาชนชอบมากที่สุด
เอแบคโพล.
ผลสำรวจ ที่สุดของบัน​เทิง​แห่งปี สาขา นักร้องชายไทย ที่เป็นที่ชื่นชอบมากที่สุด อันดับที่ 3
ถ่ายปกนิตยสาร
นิตยสาร ขวัญเรือน ปีที่ 41 ฉบับที่ 911 ปักษ์แรกเดือน พฤศจิกายน ประจำปี 2552 ร่วมด้วย เอิร์น สุรัตน์ติกานต์ และ ฝน ธนสุนทร
นิตยสาร Z Star ลูกทุ่ง ปีที่ 1 ฉบับที่ 6 เดือน มิถุนายน ประจำปี 2557
นิตยสาร All Magazine ปีที่ 10 ฉบับที่ 4 เดือน สิงหาคม ประจำปี 2558
รายชื่อผลงานของพงศธร ศรีจันทร์
บนความยุติธรรม
เอเลียน (ภาพยนตร์ชุด)
GMM Z (จีเอ็มเอ็ม แซท)
เอเลียน (สัตว์ประหลาดในแฟรนไชส์เอเลียน)
กีฬาขี่ม้าในโอลิมปิกฤดูร้อน 1956
การแข่งขันขี่ม้าในโอลิมปิกฤดูร้อน 1956 เป็นการแข่งขันกีฬาขี่ม้าในกีฬาโอลิมปิกฤดูร้อนครั้งที่ 16 ที่สต็อกโฮล์ม ประเทศสวีเดน ระหว่างวันที่ 11-17 มิถุนายนพ.ศ. 2499 จัดขึ้นที่สนาม Stockholm Olympic Stadium ซึ่งการแข่งขันกีฬาขี่ม้าครั้งนี้มีการแข่งขันทั้งหมด 6 รายการ คือ ประเภทเดี่ยว 3 รายการ และประเภททีม 3 รายการ โดยมีนักกีฬาเข้าร่วมแข่งขัน 158 คน จาก 39 ประเทศ
Five nations competed in the equestrian events in Stockholm, but did not attend the Games in Melbourne:
Host nation (Sweden)
กีฬาฟันดาบในโอลิมปิกฤดูร้อน 1956
การแข่งขันฟันดาบในโอลิมปิกฤดูร้อน 1956 เป็นการแข่งขันกีฬาฟันดาบในกีฬาโอลิมปิกฤดูร้อนครั้งที่ 16 ที่เมลเบิร์น ประเทศออสเตรเลีย ระหว่างวันที่ พฤศจิกายน - ธันวาคม พ.ศ. 2499 จัดขึ้นที่สนามซึ่งการแข่งขันกีฬาฟันดาบครั้งนี้มีการแข่งขันทั้งหมด 7 รายการ คือ ประเภททีมชาย 6 รายการ และประเภททีมหญิง 4 รายการ โดยมีนักกีฬาเข้าร่วมแข่งขัน 165 คน จาก 23 ประเทศ
ป่าใบกว้างชื้นในเขตร้อนและกึ่งเขตร้อน
ป่าใบกว้างชื้นในเขตร้อนและกึ่งเขตร้อน  เป็นป่าเขตร้อนและกึ่งเขตร้อนซึ่งกำหนดโดยกองทุนสัตว์ป่าโลกสากล
สหพันธ์ฟุตบอลซานมารีโน
สหพันธ์ฟุตบอลซานมารีโน (FSGC)  เป็นหน่วยงานบริหารฟุตบอลในประเทศซานมารีโน โดยทำหน้าที่ควบคุมลีกฟุตบอล (กัมโปนาโตซัมมาริเนเซ), ฟุตบอลคัพ (โกปปาติตาโน), ซูเปอร์คัพ (ซูแปร์โกปปาซัมมาริเนเซ) และฟุตบอลทีมชาติซานมารีโน สำนักงานใหญ่ของสหพันธ์ตั้งอยู่ที่นครซานมารีโน
สหพันธ์ฟุตบอลซานมารีโนมีส่วนช่วยในการสร้างสโมสรซานมารีโนกัลโช ซึ่งปัจจุบันลงแข่งขันในเซเรียดี ลีกฟุตบอลระดับที่ 4 ของอิตาลี
San Marino Football Federation
ทางหลวงพิเศษหมายเลข 91
กัมปีโอนาโตซัมมารีเนเซดีกัลโช
กัมปีโอนาโตซัมมารีเนเซดีกัลโช  เป็นการแข่งขันฟุตบอลลีกสมัครเล่นระดับสูงสุดของประเทศซานมารีโน เริ่มจัดการแข่งขันตั้งฤดูกาล 1985–1986 เป็นต้นมา ปัจจุบันลีกนี้รั้งอันดับสุดท้ายตามการจัดสัมประสิทธิ์ลีกของยูฟ่าซึ่งวัดจากผลงานของสโมสรในการแข่งขันยูฟ่าแชมเปียนส์ลีกและยูฟ่ายูโรปาลีก
โกปปาติตาโน
โกปปาติตาโน  เป็นการแข่งขันฟุตบอลถ้วยประจำประเทศซานมารีโน โดยมีการจัดมอบรางวัลแก่ทีมชนะเลิศครั้งแรกใน ค.ศ. 1937 ตารางด้านล่างนี้คือตารางแสดงทีมชนะเลิศจำแนกตามสโมสร
ซูแปร์โกปปาซัมมาริเนเซ
ซูแปร์โกปปาซัมมาริเนเซ (อังกฤษ: "ซานมารีโนซูเปอร์คัพ") เป็นการแข่งขันฟุตบอลซูเปอร์คัพประจำปีของประเทศซานมารีโน เป็นการพบกันระหว่างแชมป์กัมโปนาโตซัมมาริเนเซดิกัลโชกับแชมป์โกปปาติตาโน จัดการแข่งขันขึ้นครั้งแรกในฤดูกาล 2012–13 เพื่อแทนที่ซูเปอร์คัพรายการเก่าอย่างโตรฟีโอเฟเดเรล
Super Coppa Sammarinese
สนามกีฬาซานมารีโน
สนามกีฬาซานมารีโน  มีชื่อเดิมว่า สนามกีฬาโอลิมปิกแซร์ราวัลเล  เป็นสนามกีฬาอเนกประสงค์ที่ตั้งอยู่ที่แซร์ราวัลเลในประเทศซานมารีโน เปิดใช้งานใน ค.ศ. 1969 ส่วนใหญ่มักใช้จัดการแข่งขันฟุตบอล โดยเป็นสนามกีฬาแห่งชาติของฟุตบอลทีมชาติซานมารีโน และยังใช้จัดการแข่งขันนัดชิงชนะเลิศของโกปปาติตาโน สนามกีฬาแห่งนี้ติดตั้งเก้าอี้ครบทุกที่นั่งและจุคนได้ 6,664 ที่นั่ง
สนามแห่งนี้เคยใช้จัดการแข่งขันระหว่างประเทศอย่างเป็นทางการครั้งแรกของซานมาริโน ในนัดที่พวกเขาพบกับสวิตเซอร์แลนด์ ในเดือนพฟศจิกายน ค.ศ. 1990 โดยซานมาริโนพ่ายแพ้ด้วยคะแนน 4–0 สนามแห่งนี้เคยมีความจุสูงสุดในการแข่งขันฟุตบอลชิงแชมป์แห่งชาติยุโรป 2008 รอบคัดเลือก ที่พวกเขาแพ้ให้กับทีมชาติเยอรมนี 13–0 โดยมีผู้ชน 5,019 คนเป็นเจ้าภาพจัดการแข่งขันใน และยังเป็นเจ้าภาพจัดการแข่งขันฟุตบอลชิงแชมป์แห่งชาติยุโรป รุ่นอายุไม่เกิน 21 ปี 2019 อีกด้วย
San Marino Stadium
เพลย์สเตชัน 5
เพลย์สเตชัน 5 หรือ PS5  เป็นเครื่องเล่นวิดีโอเกมตระกูลเพลย์สเตชันรุ่นที่ 5 ของบริษัทโซนี่อินเตอร์แอ็กทีฟเอ็นเตอร์เทนเมนต์ ประกาศเปิดตัวต่อจากเพลย์สเตชัน 4 ในปี 2019 และมีกำหนดวางจำหน่ายครั้งแรกในวันที่ 12 พฤศจิกายน 2020
เพลย์สเตชัน 5 ยังคงใช้ชิปประมวลผลยี่ห้อ AMD เหมือนกับเพลย์สเตชัน 4 แต่ใช้หน่วยบันทึกข้อมูลแบบโซลิดสเตตไดรฟ์ซึ่งเขียนอ่านข้อมูลด้วยความเร็วสูง นี่เป็นพัฒนาการที่เอื้อให้ขุมพลังด้านกราฟิกดีขึ้นอย่างเห็นได้ชัด ภายในเครื่องยังใช้หน่วยประมวลผลกราฟิกส์ของ AMD ที่สามารถแปลภาพแสงเงา, รองรับความคมชัดระดับ 4K ที่เฟรมเรตสูง, ชิปเสียงแบบใหม่ที่รองรับระบบเสียงแบบสามมิติ ตลอดจนความสามารถในการเล่นเกมของเครื่องเกมเพลย์สเตชันยุคก่อนๆ
กำเนิด.
ข่าวคราวแรกเกี่ยวกับโครงการเครื่องเกมยุคถัดไปของโซนี่มาจากนายมาร์ก เซอร์นี หัวหน้าทีมสถาปัตยกรรม ในการให้สัมภาษณ์นิตยสาร "Wired" เมื่อเดือนเมษายน 2019 และในช่วงต้นปี 2019 นั้นเอง ในรายงานทางการเงินสิ้นสุดไตรมาสแรกของบริษัทโซนี่ ก็ได้ยืนยันแผนวางจำหน่ายฮาร์ดแวร์เครื่องเกมยุคถัดไปที่กำลังอยู่ระหว่างการพัฒนา ซึ่งในรายงานเดียวกันระบุว่าจะมีกำหนดวางตลาดได้ไม่เกินเดือนเมษายน 2020 การให้สัมภาษณ์นิตยสาร "Wired" ครั้งที่สองในเดือนตุลาคม 2019 บริษัทโซนี่ระบุว่าพยายามจะเร่งรัดการวางตลาดทั่วโลกของเครื่องเกมยุคต่อไปไม่เกินสิ้นปี 2020 ซึ่งในเดือนเดียวกันนี้เอง ก็ได้มีการเปิดเผยสเปกแรกบางส่วนของเครื่องเกมนี้ออกมา
ในงาน CES 2020 ที่ลาสเวกัส บริษัทโซนี่ได้เปิดเผยโลโก้ของเครื่องเกมยุคถัดไป ซึ่งมีรูปแบบสอดคล้องกับโลโก้ของเครื่องเกมยุคก่อนๆ รายระเอียดสเปกฉบับเต็มถูกเผยแพร่ทางออนไลน์โดยนายเซอร์นีและโดยบริษัทโซนี่เมื่อ 18 มีนาคม 2020
ฮาร์ดแวร์.
เพลย์สเตชัน 5 ใช้หน่วยประมวลผลกลาง AMD Zen 2 สถาปัตยกรรมขนาด 7nm จำนวนแปดคอร์ มีความถี่สัญญาณนาฬิกาสูงถึง 3.5 GHz ขณะที่หน่วยประมวลผลกราฟิกส์ใช้สถาปัตยกรรมเหมือน RDNA 2 ของ AMD รองรับการประมวลผลกราฟิกส์ที่หลายความถี่สูงถึง 2.23 GHz สามารถคำนวณทศนิยมลอยได้ถึง 10.28 เทระฟล็อปส์ หน่วยประมวลผลทั้งสองอย่างถูกกำกับโดยเทคโนโลยี SmartShift ของ AMD ซึ่งคอยปรับการถ่ายเทพลังงานไปยังส่วนที่สำคัญกว่าระหว่าง CPU หรือ GPU โดยไม่กระทบกับพลังงานที่ใช้ขับระบบระบายความร้อน นอกจากนี้ยังใช้เทคโนโลยีเสียงแบบใหม่ที่เรียกว่า Tempest Engine สัญญาณเสียงต้นทางที่ออกจากเครื่องเกมจะแปรเปลี่ยนไปตามคุณภาพของอุปกรณ์เครื่องเสียงที่ปลายทางและการตั้งค่าของผู้ใช้ ตัวเครื่องมาพร้อมกับหน่วยความจำ GDDR6 SDRAM ขนาด 16 GB ที่แบนด์วิธ 448 GB/วินาที ทั้งยังรองรับบลูทูธ 5.1 และมาตรฐานไวไฟ 802.11ax (Wi-Fi 6)
ระบบ Backward Compatibility.
ฮิเดอากิ นิชิโนะ รองประธานอาวุโสฝ่ายวางแผนและจัดการแพลตฟอร์มของ Sony ได้กล่าวว่า PS5 จะมีการรองรับการเล่นเกมจากระบบ PS4 ในไลบรารี่เกมมากถึง 4,000+ เกม (หรือราวๆ 99% ของเกมที่รองรับการเล่น PS4 ทั้งหมด) ซึ่งสามารถเล่นได้ตั้งแต่ที่วันออกจำหน่ายและยังสามารถใช้งานร่วมกับเพลย์สเตชั่น VR ด้วยการใช้ที่จัดเก็บประเภท SSD ที่มีความเร็วสูงใน PS5 และพลังในการประมวลผลที่เพิ่มขึ้นทำให้เกม PS4 หลายเกมได้รับประโยชน์จากเวลาในการโหลดที่รวดเร็วขึ้น ส่งผลให้ได้อัตราเฟรมที่สูงขึ้นหรือคงที่มากยิ่งขึ้นจากการเล่นด้วย PS4 จากเดิมที่ใช้ที่จัดเก็บประเภท HDD
ในด้านของการบันทึกเกม ผู้เล่นสามารถซิงค์ไฟล์บันทึกเกม PS4 ไปยังที่เก็บข้อมูลบนคลาวด์หรือถ่ายโอนโดยใช้อุปกรณ์จัดเก็บข้อมูล USB โดยที่ข้อมูลจะไม่สูญหาย
นากาโมโตะ ยูตะ
กีฬามวยสากลสมัครเล่นในโอลิมปิกฤดูร้อน 1956
การแข่งขันมวยสากลสมัครเล่นในโอลิมปิกฤดูร้อน 1956 เป็นการแข่งขันกีฬามวยสากลสมัครเล่นในกีฬาโอลิมปิกฤดูร้อนครั้งที่ 16 ที่เมลเบิร์น ประเทศออสเตรเลีย ระหว่างวันที่ 23 พฤศจิกายน - 1 ธันวาคม พ.ศ. 2499 จัดขึ้นที่สนาม West Melbourne Stadium ซึ่งการแข่งขันกีฬามวยสากลสมัครเล่นครั้งนี้มีการแข่งขันทั้งหมด 10 รายการ คือ ประเภททีมชาย 10 รายการ และประเภททีมหญิง 0 รายการ โดยมีนักกีฬาเข้าร่วมแข่งขัน 164 คน จาก 35 ประเทศ
กีฬาเรือแคนูในโอลิมปิกฤดูร้อน 1956
การแข่งขันเรือแคนูในโอลิมปิกฤดูร้อน 1956 เป็นการแข่งขันกีฬาเรือแคนูในกีฬาโอลิมปิกฤดูร้อนครั้งที่ 16 ที่เมลเบิร์น ประเทศออสเตรเลีย ระหว่างวันที่ พฤศจิกายน - ธันวาคม พ.ศ. 2499 จัดขึ้นที่สนาม Lake Wendouree ซึ่งการแข่งขันกีฬาเรือแคนูครั้งนี้มีการแข่งขันทั้งหมด 9 รายการ คือ ประเภททีมชาย 8 รายการ และประเภททีมหญิง 1 รายการ โดยมีนักกีฬาเข้าร่วมแข่งขัน คน จาก ประเทศ
กีฬาจักรยานในโอลิมปิกฤดูร้อน 1956
การแข่งขันจักรยานในโอลิมปิกฤดูร้อน 1956 เป็นการแข่งขันกีฬาจักรยานในกีฬาโอลิมปิกฤดูร้อนครั้งที่ 16 ที่เมลเบิร์น ประเทศออสเตรเลีย ระหว่างวันที่ 3 - 6 ธันวาคม พ.ศ. 2499 จัดขึ้นที่สนาม Broadmeadows และ Melbourne Olympic Velodrome ซึ่งการแข่งขันกีฬาจักรยานครั้งนี้มีการแข่งขันทั้งหมด 6 รายการ คือ ประเภททีมชาย 6 รายการ และประเภททีมหญิง 0 รายการ โดยมีนักกีฬาเข้าร่วมแข่งขัน 161 คน จาก 30 ประเทศ
ไมโครฟิลาเมนต์
รอยต่อระหว่างเซลล์
ไทต์ จังก์ชัน
แกบจังก์ชัน
Plasmodesmata
เล็ก สุมิตร
พลเรือตรี เล็ก สุมิตร เป็นอดีตรัฐมนตรีว่าการกระทรวงสาธารณสุข และรัฐมนตรีช่วยว่าการกระทรวงสาธารณสุข อดีตผู้บังคับการกรมแพทย์ทหารเรือ
พล.ร.ต.เล็ก สุมิตร สำเร็จการศึกษาแพทย์ศาสตร์ (L.C.R., M.R.C.S., D.T.M) จากกรุงลอนดอน ประเทศอังกฤษ เขาเข้ารับราชการเป็นทหารเรือชาวไทย เคยดำรงตำแหน่งสูงสุดเป็นผู้บังคับการกรมแพทย์ทหารเรือ (พ.ศ. 2476 - 2489) และนายแพทย์ใหญ่ทหารเรือ อีกทั้งยังเคยเป็นอาจารย์สอนวิชาศัลกรรมที่คณะแพทยศาสตร์ศิริราชพยาบาล มหาวิทยาลัยมหิดล
พล.ร.ต.เล็ก เป็นผู้ออกแบบสนามกอล์ฟของสมาคมกรุงเทพกรีฑา เมื่อปี พ.ศ. 2512
พล.ร.ต.เล็ก ได้รับการแต่งตั้งเป็นสมาชิกวุฒิสภา ในปี พ.ศ. 2489 เป็นรัฐมนตรีช่วยว่าการกระทรวงสาธารณสุข ในรัฐบาลของนายควง อภัยวงศ์ เมื่อปี พ.ศ. 2490 และเป็นรัฐมนตรีว่าการกระทรวงสาธารณสุข ในรัฐบาลของนายควง อภัยวงศ์อีกสมัย ในปี พ.ศ. 2491 ต่อมาเกิดรัฐประหารในประเทศไทย พ.ศ. 2491 และมีการจัดตั้ง สภาร่างรัฐธรรมนูญ พ.ศ. 2491 เป็นสภาร่างรัฐธรรมนูญคณะแรกของประเทศไทย โดยอาศัยอำนาจตามรัฐธรรมนูญแห่งราชอาณาจักรไทย (ฉบับชั่วคราว) เพื่อทำหน้าที่ร่างรัฐธรรมนูญแห่งราชอาณาจักรไทย พุทธศักราช 2492 มีสมาชิกจำนวน 40 คน ซึ่ง พล.ร.ต.เล็ก ได้รับแต่งตั้งในครั้งนั้นด้วย
จังหวัดสิงห์บุรีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562
การเลือกตั้งสมาชิกสภาผู้แทนราษฎรจังหวัดสิงห์บุรี พ.ศ. 2562 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 กำหนดให้มีขึ้นในวันที่ 24 มีนาคม พ.ศ. 2562 โดยแบ่งเขตการเลือกตั้งออกเป็น 1 เขตเลือกตั้ง เท่าเดิมจากการเลือกตั้งครั้งก่อนเมื่อปี พ.ศ. 2554 แต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน
เขตการเลือกตั้งที่ 1 ประกอบด้วยจังหวัดสิงห์บุรีทั้งจังหวัด
แอดเฮียเรนส์จังก์ชัน
แอดเฮียเรนส์จังก์ชัน  หรือโซนูลา แอดเฮียเรนส์ (zonula adherens), จังก์ชันระหว่างกลาง , เดสโมโซมเข็มขัด  เป็นโปรตีนคอมเพลกซ์ที่เกิดขึ้นที่รอยต่อระหว่างเซลล์ในเนื้อเยื่อบุผิว (epithelial) และเนื้อเยื่อบุโพรง (endothelial) โดยทั่วไปแล้วมีความเบซัล (basal) กว่าไทต์จังก์ชัน นิยามของแอดฮาเรนส์จังก์ชันคือเป็นเซลล์จังก์ชันที่ซึ่งด้านที่เจอกับไซโทพลาซึม (cytoplasmic face) นั้นเชื่อมต่อกับไซโทสเกตันแอกติน
แอดเฮียเรนส์จังก์ชันนั้นอาจปรากฏในรูปวงล้อมรอบเซลล์ (โซนูลา แอดฮาเรนส์; zonula adherens) หรือเป็นจุดที่ติดอยู่บนเมทริกซ์นอกเซลล์ (แอดฮาเรนส์เพลก; adhesion plaques)
แอดเฮียเรนส์จังก์ชันจะสลายตัวเป็นรูปแบบเฉพาะ (uniquely disassemble) ในเซลล์เยื่อบุผิวมดลูก (uterine epithelial cells) เพื่อให้บลาสโตซิสต์ (blastocyst) สามารถแทรกซึม (ฝังตัว) ไปในระหว่างเซลล์เยื่อบุผิวได้
Adherens junction
แอดเฮเรนส์จังก์ชัน
แคดเฮริน
แคดเฮริน หรือ แคดฮีริน (Cadherins; ย่อมาจาก "calcium-dependent adhesion": การเชื่อมติดโดยปราศจากแคลเซียม) เป็นชนิดของโมเลกุลเชื่อมติดเซลล์ (cell adhesion molecule: CAM) ที่มีความสำคัญในการก่อร่างของแอดเฮีนเรนส์จังก์ชันเพื่อเชื่อมติดเซลล์เข้าด้วยกัน แคดเฮรินเป็นชั้น (class) หนึ่งของโปรตีนข้ามชั้นชนิดที่หนึ่ง (type-1 transmembrane protein) แคดเฮรินสามารถทำงานได้โดยปราศจากแคลเซียมไอออน (Ca2+) ซึ่งเป็นที่มาของชื่อเต็มของแคดเฮริน
ซูเปอร์แฟมิลี (superfamily) ของแคดเฮรินประกอบด้วย แคดเฮริน (cadherins), โปรโตแคดเฮริน (protocadherins), เดสโมกลายน์ (desmogleins) และ เดสโมคอลลิน (desmocollins) เป็นต้น ในโครงสร้างของโปรตีนในซูเปอร์แฟมิลีนี้มีจุดร่วมกันคือ แคดเฮรินรีพีทส์ ("cadherin repeats") ซึ่งคือ Ca2+-binding domains นอกเซลล์ โมเลกุลแคดเฮรินมีแบ่งเป็นชั้น (classes) ย่อยต่าง ๆ ซึ่งแยกออกจากกันได้ด้วยการเติมคำนำหน้า (prefixes) จากการสำรวจค้นพบว่าเซลล์ต่าง ๆ ประกอบด้วยชนิดย่อยของแคดเฮรินเฉพาะตัวชนิดเดียวกันนั้นมีแนวโน้มที่จะกระจุดตัวกันแยกออกจากชนิดอื่น ๆ ทั้งในการเพาะเลี้ยงเซลล์และในเซลล์เชิงพัฒนาการ เช่น เซลล์ที่ประกอบด้วยเอ็น-แคดเฮริน (N-cadherin) มีแนวโน้มที่จะกระจุดตัวกับเซลล์ที่แสดงออกซึ่งเอ็น-แคดเฮรินเช่นกัน อย่างไรก็ตามได้มีการตั้งข้อสังเกตว่าความเร็วในการผสม (mixing speed) ในการทดลองในการเพาะเลี้ยงเซลล์นั้นส่งผลต่อระดับของความเฉพาะเจาะจงทางฮอมอไทปิก (homotypic specificity)
Cadherin
แคดฮีริน
เลตไนต์ทอล์กโชว์
เลตไนต์ทอล์กโชว์  เป็นรูปแบบหนึ่งของรายการทอล์กโชว์ที่ได้รับความนิยมในสหรัฐซึ่งเป็นแหล่งกำเนิดของรายการรูปแบบนี้ รายการแนวเลตไนต์ทอล์กโชว์นั้นโดยทั่วไปมีลักษณะเป็นการบรรยายคนเดียว (monologues) แบบตลกขบขันเกี่ยวกับข่าวประจำวัน, การสัมภาษณ์แขกรับเชิญ, คอเมดีสเก็ตช์ (comedy sketches) และการแสดงดนตรี ลักษณะเด่นของรายการแนวเลตไนต์ทอล์กโชว์นั้นคือบทสนทนาที่คล่องแคล่วเป็นธรรมชาติ (spontaneous conversation) และเพื่อให้เกิดผลในลักษณะความฉับพลันและความใกล้ชิดราวกับว่าผู้ดำเนินรายการได้พูดอยู่คนเดียวกับผู้ชมแต่ละคน รายการเลตไนต์ทอล์กโชว์นั้นโดยพื้นฐานแล้วมีลักษณะที่เกิดขึ้นโดยผู้ดำเนินรายการเองเป็นเอกลักษณ์เฉพาะ ที่ซึ่งนำไปสู่รูปลิขสิทธิ์ ("trademark") ของรายการหนึ่ง ๆ
ผู้ที่ทำให้รายการแบบนี้ได้รับความนิยมเป็นคนแรก ๆ คือจอห์นนี คาร์สัน ผู้ดำเนินรายการ "The Tonight Show Starring Johnny Carson" ทางช่องเอ็นบีซี รูปแบบของรายการโดยทั่วไปประกอบด้วยผู้ดำเนินรายการพูดคุยสัมภาษณ์อยู่หลังโต๊ะ ส่วนแขกรับเชิญจะนั่งบนโซฟา รายการเลตไนต์ทอล์กโชว์หลายรายการมีวงดนตรีเล่นสดประกอบตามการเปลี่ยนผ่านต่าง ๆ ในรายการ เช่นโฆษณาหรือตอนต้อนรับแขกรับเชิญ
รายการแนวนี้ได้รับความนิยมสูงมากในสหรัฐ อย่างไรก็ตามในประเทศอื่น ๆ หลายประเทศนั้นไม่ได้รับความนิยมที่สูงโดดเด่นเท่า ในประเทศไทยมีรายการแนวที่ใกล้เคียงกันอยู่ เช่น "Tonight's The Night คืนสำคัญ", "ทอล์ก-กะ-เทย Tonight" เป็นต้น
Late-night talk shows
Late-night talk show
เลทไนต์ทอล์กโชว์
กัมโปนาโตซัมมาริเนเซดิกัลโช
พิยดา บุญมี
ทางหลวงแผ่นดินหมายเลข 1289
ทางหลวงแผ่นดินหมายเลข 1289 (สายวังสำโรง – บึงนาราง) เป็นทางหลวงแผ่นดินภายในจังหวัดพิจิตร เชื่อมต่อการจราจรระหว่างอำเภอตะพานหิน และอำเภอบึงนาราง ให้สามารถเดินทางได้อย่างสะดวกและรวดเร็วยิ่งขึ้น ระยะทางตลอดสาย 23.728 กิโลเมตร
ประพันธ์ อัมพุช
ประพันธ์ อัมพุช เป็นอดีตสมาชิกสภาผู้แทนราษฎรจังหวัดเชียงราย 2 สมัย ในช่วงปี พ.ศ. 2500 และ พ.ศ. 2518 และเป็นสมาชิกสภาผู้แทนราษฎรจังหวัดพะเยา ในการเลือกตั้ง พ.ศ. 2522 ซึ่งเป็นการเลือกตั้งครั้งแรกของจังหวัดพะเยา เป็นอดีตรองหัวหน้าพรรคสันติชน และเป็นผู้เสนอร่างพระราชบัญญัติจัดตั้งจังหวัดพะเยา
ประพันธ์ อัมพุช เกิดเมื่อวันที่ 12 เมษายน พ.ศ. 2465 ที่ตำบลบ้านถ้ำ อำเภอพะเยา จังหวัดเชียงราย เป็นบุตรของนายเมืองใจ กับนางบุง อัมพุช มีน้อง 4 คน นายประพันธ์สมรสกับนางกิ่งทอง อัมพุช มีบุตร 3คน
ประพันธ์ จบการศึกษาชั้นประถมจากโรงเรียนบ้านถ้ำประชานุเคราะห์ จบมัธยมศึกษาปีที่ 3 จากโรงเรียนเทศบาล 1 อำเภอเมืองพะเยา ต่อมาเข้าเรียนต่อจนจบประกาศนียบัตรวิชาชีพครู จากโรงเรียนฝึกหัดครู จังหวัดเชียงใหม่ และโรงเรียนมงฟอร์ตวิทยาลัย อำเภอเมืองเชียงใหม่ จากนั้นในปี พ.ศ. 2485 เข้ารับราชการครูที่โรงเรียนบ้านถ้ำประชานุเคราะห์
ประพันธ์ เสียชีวิตเมื่อวันที่ 21 เมษายน พ.ศ. 2536
ประพันธ์ อัมพุช ได้รับเลือกตั้งเป็นสมาชิกสภาผู้แทนราษฎรจังหวัดเชียงรายครั้งแรก ในการเลือกตั้งสมาชิกสภาผู้แทนราษฎรไทยเป็นการทั่วไป ธันวาคม พ.ศ. 2500 สังกัดพรรคประชาธิปัตย์ และได้ย้ายมาร่วมงานกับพรรคสันติชน ในปี พ.ศ. 2518 ได้รับแต่งตั้งเป็นรองหัวหน้าพรรค ลงสมัครรับเลือกตั้งสมาชิกสภาผู้แทนราษฎรจังหวัดเชียงราย เขต 2 (พื้นที่อำเภอแม่สรวย, อำเภอเวียงป่าเป้า, อำเภอพาน, อำเภอแม่ใจ, อำเภอพะเยา, อำเภอดอกคำใต้ และ กิ่งอำเภอป่าแดด) และได้รับเลือกตั้งเป็นสมัยที่ 2 เป็น 1 ใน 8 ส.ส.ของพรรคสันติชน
ประพันธ์ อัมพุช เป็นนักการเมืองที่ผลักดันการจัดตั้งจังหวัดพะเยา โดยการเสนอแยกออกจากจังหวัดเชียงราย เมื่อปี พ.ศ. 2518
ต่อมาในปี พ.ศ. 2520 พะเยายกฐานะขึ้นเป็นจังหวัด และได้มีการเลือกตั้งสมาชิกสภาผู้แทนราษฎรของจังหวัดเป็นครั้งแรก (ในการเลือกตั้ง พ.ศ. 2522) เขาได้รับเลือกตั้งเป็นสมาชิกสภาผู้แทนราษฎรจังหวัดพะเยา ในนามพรรคชาติไทย
ประพันธ์ อัมพุช ได้รับการยกย่องโดยการสร้างอนุสาวรีย์ขึ้น ณ ตำบลบ้านถ้ำ อำเภอดอกคำใต้ จังหวัดพะเยา
พระเจ้าวิลเลียมที่ 4 แห่งสหราชอาณาจักร
พระเจ้าจอร์จที่ 4 แห่งสหราชอาณาจักร
พระเจ้าจอร์จที่ 3 แห่งสหราชอาณาจักร
เอดการ์ ลุงกู
เอดการ์ ลุงกู  เป็นนักการเมืองชาวแซมเบียที่ดำรงตำแหน่งประธานาธิบดีแซมเบียตั้งแต่วันที่ 25 มกราคม ค.ศ. 2015
เขาแพ้การเลือกตั้งประธานาธิบดีใน ค.ศ. 2021 ต่อฮาคาอินเด ฮีชีเลมา ซึ่งเป็นคู่แข่งมายาวนาน
ฟุตบอลในประเทศซานมารีโน
การแข่งขันฟุตบอลในประเทศ.
ในส่วนของการแข่งขันฟุตบอลในประเทศ มีลีกฟุตบอลสูงสุดอย่างกัมปีโอนาโตซัมมารีเนเซดีกัลโชหรือซานมารีโนแชมเปียนชิป ก่อตั้งขึ้นโดยสหพันธ์ฟุตบอลซานมารีโน รูปแบบการแข่งขันลีกแบ่งออกเป็นสองกลุ่ม กลุ่มละ 7-8 ทีม ทีมสามอันดับแรกของแต่ละกลุ่มจะผ่านเข้าสู่รอบเพลย์ออฟซึ่งใช้ระบบกึ่งแพ้คัดออก ในช่วงก่อน ค.ศ. 2007 แชมป์จากการเพลย์ออฟจะได้สิทธิ์เข้าร่วมแข่งขันรอบคัดเลือกของยูฟ่าคัพ ต่อมาใน ค.ศ. 2007 ยูฟ่าได้กำหนดการเปลี่ยนแปลงให้ทีมแชมป์เพลย์ออฟได้สิทธิ์เข้าร่วมแข่งขันรอบคัดเลือกรอบแรกของยูฟ่าแชมเปียนส์ลีก ส่งผลให้ เอส.เอส.มูราตา แชมป์ลีกในปี 2007 กลายเป็นสโมสรแรกจากซานมารีโนที่ได้สิทธิ์เข้าร่วมแข่งขันยูฟ่าแชมเปียนส์ลีก ก่อนที่จะไปพ่ายแพ้ให้กับทัมเพอร์ยูไนเต็ดจากฟินแลนด์ ซานมารีโนมีสโมสรฟุตบอลที่แข่งขันในลีกของอิตาลี นั่นคือ ซานมารีโนกัลโช ซึ่งปัจจุบันลงเล่นในเซเรียดี
การแข่งขันฟุตบอลถ้วยในประเทศมีทั้งหมดสองรายการ ได้แก่ โกปปาติตาโน ก่อตั้งขึ้นใน ค.ศ. 1937 เป็นฟุตบอลถ้วยที่เปิดโอกาสให้ทุกทีมในลีกเข้าร่วมแข่งขัน อีกรายการหนึ่งคือซูแปร์โกปปาซัมมาริเนเซ เป็นซูเปอร์คัพที่เป็นการพบกันระหว่างแชมป์คัพกับแชมป์ลีก
ฟุตบอลทีมชาติ.
ฟุตบอลทีมชาติซานมารีโนลงเล่นนัดแรกอย่างไม่เป็นทางการใน ค.ศ. 1986 ในนัดที่พ่ายแพ้ต่อทีมชาติแคนาดาชุดโอลิมปิกไป 0–1 ส่วนการแข่งขันอย่างเป็นทางการนัดแรกเกิดขึ้นในวันที่ 14 พฤศจิกายน ค.ศ. 1990 ในนัดที่พ่ายแพ้ต่อสวิตเซอร์แลนด์ 0–4 ในรอบคัดเลือกฟุตบอลชิงแชมป์แห่งชาติยุโรป ซานมารีโนเคยมีช่วงเวลาอันน่าจดจำในนัดที่พบกับอังกฤษในฟุตบอลโลกรอบคัดเลือกเมื่อวันที่ 17 พฤศจิกายน ค.ศ. 1993 ซึ่งในนัดนั้น ดาวิเด กวลเตียรี ทำประตูขึ้นนำในเวลาเพียง 8.3 วินาที เป็นประตูที่เร็วที่สุดในฟุตบอลโลกรอบคัดเลือก แม้ว่าจะขึ้นนำได้ก่อน แต่สุดท้ายซานมารีโนก็พ่ายแพ้ต่ออังกฤษ 7–1
ซานมารีโนมีสถิติการแข่งขันที่ไม่ดีโดยพ่ายแพ้มากกว่า 70 นัด และเคยเสมอกับตุรกีและลัตเวีย ทว่าในวันที่ 29 เมษายน ค.ศ. 2004 ซานมารีโนคว้าชัยชนะได้เป็นครั้งแรกในประวัติศาสตร์ทีมชาติ โดยสามารถเอาชนะลิกเตนสไตน์ในนัดกระชับมิตรไปได้ 1–0 ผู้ทำประตูชัยในนัดนั้นคือ แอนดี ซีลวา
ในวันที่ 6 กันยายน ค.ศ. 2006 ซานมารีโนพ่ายแพ้แบบขาดลอยที่สุด โดยพ่ายแพ้ให้กับเยอรมนีถึง 13-0 นับเป็นผลต่างประตูที่มากที่สุดในการแข่งขันฟุตบอลชิงแชมป์แห่งชาติยุโรปรอบคัดเลือก นักฟุตบอลทีมชาติที่มีชื่อเสียงได้แก่ มัสซิโม โบนีนี ในตำแหน่งกองกลาง เขาเคยเล่นให้กับยูเวนตุสระหว่าง ค.ศ. 1981–1988 และ แอนดี ซีลวา ผู้ทำประตูสูงสุดในนามทีมชาติที่ 8 ประตู
ฟุตบอลทีมชาติอิตาลีรุ่นอายุไม่เกิน 21 ปี
ฟุตบอลทีมชาติอิตาลีรุ่นอายุไม่เกิน 21 ปี เป็นทีมฟุตบอลรุ่นอายุไม่เกิน 21 ปี ตัวแทนของประเทศอิตาลี อยู่ภายใต้การควบคุมของสหพันธ์ฟุตบอลอิตาลี ทีมชาติได้เข้าร่วมแข่งขันฟุตบอลชิงแชมป์แห่งชาติยุโรป รุ่นอายุไม่เกิน 21 ปี ซึ่งจัดขึ้นทุก ๆ สองปี โดยอิตาลี (ร่วมกับสเปน) เป็นชาติที่คว้่าแชมป์รายการนี้มากที่สุดที่ 5 สมัย (1992, 1994, 1996, 2000, 2004) นอกจากนี้ อิตาลียังเป็นรองแชมป์รายการนี้อีกสองครั้งในปี 1986 และ 2013 ทีมชาติอิตาลีชุดนี้มียุคทองในช่วงระหว่าง ค.ศ. 1990–2004 ซึ่งทีมคว้าแชมป์ในรายการแข่งขันได้ถึง 5 จาก 7 ครั้ง
การแข่งขันนัดแรกอย่างไม่เป็นทางการของทีมชาติชุดนี้เกิดขึ้นที่สนามกีฬาเวมบลีย์เมื่อวันที่ 24 มีนาคม ค.ศ. 2007 ในนัดที่เสมอกับอังกฤษ 3–3 โดยจัมเปาโล ปัซซีนี ยิงคนเดียวสามประตูให้กับอิตาลี
ทีมชาติอิตาลีรุ่นอายุไม่เกิน 21 ปีเคยชนะเลิศตูลูนทัวร์นาเมนต์ 2008 ด้วยการเอาชนะชิลี 1–0 นับเป็นครั้งแรกที่ทีมคว้าแชมป์รายการนี้ หลังจากที่ได้รองชนะเลิศมาแล้วสองครั้ง
วอลต์ดิสนีย์สตูดิโอส์พาร์ก
วอลต์ดิสนีย์สตูดิโอส์พาร์ก  เป็นสวนสนุกแห่งที่สองที่สร้างขึ้นในดิสนีย์แลนด์ปารีส ในปารีส ประเทศฝรั่งเศส ซึ่งเปิดบริการเมื่อวันที่ 16 มีนาคม ค.ศ. 2002 มีรูปแบบแสดงธุรกิจอุตสาหกรรมภาพยนตร์ การผลิต และเบื้องหลัง ในปี ค.ศ. 2017 สวนสนุกแห่งนี้มีผู้เข้าชมประมาณ 5.2 ล้านคน ทำให้เป็นสวนสนุกที่มีผู้เข้าชมมากเป็นอันดับสามของยุโรป โดยมีลักษณะถอดแบบมาจากสวนสนุกดิสนีย์ฮอลลีวูดสตูดิโอส์ ที่วอลต์ดิสนีย์เวิลด์ในฟลอริดา สหรัฐ
วอลต์ดิสนีย์สตูดิโอส์พาร์กแบ่งออกเป็น 4 สตูดิโอล็อต มีดังนี้
ฟอร์ตล็อต.
ฟอร์ตล็อตเป็นเข้าหลักเข้าสวนสนุก เป็นที่ตั้งของร้านค้าและบริการ ส่วนใหญ่ของอุทยานหออาร์ฟเฟลจะอยู่ที่นี่
ตูนสตูดิโอ.
ได้รับแรงบันดาลใจจากตัวละละครแอนิเมชันของดิสนีย์และพิกซาร์ มีเครื่องเล่นที่สำคัญคือ Flying Carpets Over Agrabah, Crush's Coaster, Cars Race Rally, Animation Celebration, Mickey and the Magician, Ratatouille: The Adventure และ Toy Story Playland
โปรดิวชันคอร์ตยาร์ด.
เป็นธีมที่มีกลิ่นอายของฮอลลีวูด มีเครื่องเล่นที่สำคัญคือ Stitch Live! และ The Twilight Zone Tower of Terror - A New Dimension of Chills
แบล็กล็อต.